Սյուզեն Քոլինզ

Սյուզեն Քոլինզ (, ), ամերիկացի գրող,  բազմաթիվ մանկական հեռուստատեսային ծրագրերի և մուլտֆիլմերի համար սցենարների, մանկական պատմվածքների հեղինակ, ինչպես նաև երիտասարդների համար 2 հայտնի գրքերի շարքի ստեղծող․ "Անդրաշխարհի քրոնիկները"   և «Քաղցած խաղեր»։  «Քաղցած խաղեր»եռերգության առաջին 2 վեպերի տպաքանակը, որոնք դարձել են բեսթսելերներ, գերազանցել է 2 միլիոնը  Եռերգությունն էկրանացվել է. Ռուսաստանում առաջին վեպի հիման վրա նկարահանված ֆիլմը թողարկվեց 2012 թ. մարտի 22- ին, երկրորդի հիման վրա՝ 2013 թ. նոյեմբերի 21- ին, երրորդի հիման վրա նկարահանված ֆիլմի առաջին մասը թողարկվեց նոյեմբերին 21-ին, 2014 թ․, իսկ երկրորդը՝ 2015 թ․ նոյեմբերի 19-ին:

Կենսագրություն 
Սյուզան Քոլինզը ծնվել է 1962 թ․ օգոստոսի 10- ին ԱՄՆ Կոնեկտիկուտ նահանգի Ֆեյրֆիլդ շրջանի -ի մոտակայքում գտնվող Սենդի Հուկ գյուղում  : Գրեթե ամբողջ մանկությունն ու պատանեկությունն անց է կացրել հայրիկի հետ, որի հետ ճանապարհորդել է գրեթե ամբողջ արևելյան ափով, Եվրոպայով։ Ավարտել է Բլումինգթոնի Ինդիանական համալսարանը ։ Քոլինզի կարիերան սկսվել է 1991-ին Նյու Յորք տեղափոխվելուց հետո նա գրում էր սցենարներ՝ մանկական հեռուստասերիալների և շոուների համար։ Սյուզանն աշխատել է Nickelodeon հեռուստաալիքում, որտեղ մասնակցել է "Քլարիսսան գիտի ամեն ինչ", "Շելբի Վուի առեղծվածային ֆայլերը" (), «Արջուկը», «Օսվալդ » () և այլ նախագծերին։  Մանկական նախագծերի վրա աշխատելը Սյուզանին ոգեշնչեց մանկական գիրք գրելու։ Այդպես ստեղծվեց  «Վերգետնյա Գրեգոր» վեպը ()՝ «Անդրաշխարհի քրոնիկները» շարքի առաջին գիրքը (), որը հրատարակվել է 2003 թ․:

Ըստ The New York Times-ի վարկանիշների՝ այդ շարքն ամենահայտնիներից և ամենավաճառվողներից մեկն էր։ Քոլինզը շարքում հինգ վեպ է գրել 2003-2007 թթ․: Ինչպես հենց ինքը Սյուզանն է խոստովանում՝ սյուժեն մտահղացել է Քերոլի «Ալիսան հրաշքների աշխարհում» ֆիլմից, չէ որ կոյուղին ընկնելու հավանականությունը շատ ավելի մեծ է, քան նապաստակի բունը, և այնտեղ հերոսին թեյախմություն չի սպասելու։

2008 թ. սեպտեմբերին "Scholastic Press" հրատարակչությունը թողարկել է Քոլինզի նոր վեպը՝ "Քաղցած խաղեր" ()՝ համանուն եռերգության առաջին մասը։ Սյուժեի ոգեշնչման աղբյուրը մասամբ եղել է հին հունական առասպելները  Տեսեի և Մինոտավրի մասին, և մասամբ Սյուզենի հոր՝ Օդուժի վետերանի հիշողություններն աղքատության, սովի և պատերազմի հետևանքների մասին։ Երկրորդ "Եվ բոցը կբռնկվի" վեպը () թողարկվել է 2009 թ. սեպտեմբերին, իսկ երրորդ վերջնականը՝  2010 թ. Օգոստոսի 24-ին։ 14 ամսվա ընթացքում եռագրության առաջին երկու վեպերը տպագրվել են մեկուկես միլիոն տպաքանակով։ "Քաղցած խաղեր " վեպը 60 շաբաթ գլխավորել է "Նյու Յորք Թայմզի"ամենավաճառվող գրքերի վարկանիշը, իսկ  "Թայմ" ամսագիրը ներառել է Սյուզան Քոլինզին 2010 թ․ ամենաազդեցիկ մարդկանց ցուցակում։

Ներկայումս Քոլինզն իր ամուսնու և երկու երեխաների հետ ( 1999 թ. ծնվել է դուստրը, և 1994 թ.՝ որդին) ապրում է Քոնեքթիքութում, որտեղ նրանք տեղափոխվել են Նյու Յորքից  :

Մատենագիտություն

Անդրաշխարհի քրոնիկները 
Պատմություն 11-ամյա (ավելի ուշ պարզվեց՝ 12-ամյա) տղա Գրեգորի, որը մոգական երկրում է հայտնվում Նյու Յորքի Կենտրոնական պարկում գտնվող կոյուղով (երբեմն՝ լվացքարանի գաղտնի դռնով)  և նրա ընտանիքի մասին (Գրեգորը փորձանքի մեջ է ընկնում իր 2 տարեկան քրոջ՝ Ոտաբոբիկի հետ ): 2008-ի տվյալներով Ռուսաստանում թարգմանվել են շարքի միայն առաջին 3 վեպերը (թարգմանիչ ՝ Վիկտոր Գոլիշև  ) և հրատարակվել են «Էգմոնտ-Ռուսաստան»   հրատարակչության կողմից։ 2013-ին «ԱՍՏ » հրատարակչությունը հրատարակեց չորրորդ վեպը և տպագրեց առաջին երեքը, իսկ 2014-ին լույս տեսավ վերջնական վեպը (բոլորը՝ Մարինա Թագոբեցկայայի թարգմանությամբ)։

Քաղցած խաղերը 
Եռերգության առաջին վեպը լույս է տեսել 2008 թ․ սեպտեմբերին  և  արդեն կես տարի անց հայտնի դարձել։ Առաջին երկու գրքերը հրատարակվել են աշխարհի 26 երկրներում, և երկար ժամանակ գլխավորում էին բեսթսելլերների ցուցակները ( USA Today  և The New York Times  ): Ռուսաստանում ամբողջ եռերգության հրատարակչությամբ զբաղվում են "AST" հրատարակչությունը  "Astrel"- ի և Վլադիմիրի "VKT" հրատարակչության հետ միասին։ Վեպը լույս է տեսել երկու անգամ՝ կազմի տարբեր նմուշներով։

Նշումներ

Հղումներ 
 
 Սյուզան Քոլինզը Fantasticfiction- ում:
 Սյուզան Քոլինզ երկրպագուների կայք:
 
 
21-րդ դարի ամերիկացի կին գրողներ
21-րդ դարի գրողներ
Անձինք այբբենական կարգով
Ապրող անձինք
1962 ծնունդներ
Օգոստոսի 10 ծնունդներ
Ամերիկացի կին վիպասաններ
Ամերիկացի սցենարիստներ
Ամերիկացի մանկագիրներ